PTT ผุด “ออน-ไอออน โซลูชั่นส์” พัฒนาสถานีอัดประจุไฟฟ้า-ขายติดตั้ง EV Charger นอกปั้ม
PTT ตั้งบ.ย่อย “ออน-ไอออน โซลูชั่นส์” พัฒนาสถานีอัดประจุไฟฟ้า-ขายติดตั้ง EV Charger นอกปั้ม ตามกลยุทธ์ New S-Curve
PTT ตั้งบ.ย่อย “ออน-ไอออน โซลูชั่นส์” พัฒนาสถานีอัดประจุไฟฟ้า-ขายติดตั้ง EV Charger นอกปั้ม ตามกลยุทธ์ New S-Curve
23 ก.พ. 2564

บริษัท ปตท. จำกัด (มหาชน) หรือ PTT ระบุว่า ที่ประชุมคณะกรรมการบริษัท อัลฟ่า คอม จำกัด หรือ Alpha Com (Alpha Com เป็นบริษัทย่อยที่ PTT ถือหุ้นทางอ้อมร้อยละ 100) เมื่อวันที่ 18 กันยายน 2563 ได้มีมติอนุมัติให้จัดตั้งบริษัทออน-ไอออน โซลูชั่นส์ จำกัด หรือ On-I on Solutions โดย Alpha Com ถือหุ้นทั้งหมด ด้วยทุนจดทะเบียน 30ล้านบาท
โดย On-I on Solutions จัดตั้งขึ้นเพื่อดำเนินการและพัฒนาเครือข่ายสถานีเครื่องอัดประจุสำหรับยานยนต์ไฟฟ้า (EV Charging Station) นอกสถานีบริการน้ำมัน เช่น ศูนย์การค้า โรงแรม อาคารสำนักงาน เป็นต้น รวมถึงจำหน่ายสินค้าและให้บริการที่เกี่ยวกับยานยนต์ไฟฟ้า เช่น จัดจำหน่ายและติดตั้ง EV Charger ในที่พักอาศัย เป็นต้น ซึ่งเป็นไปตามกลยุทธ์ New S-Curve ของ PTT โดยเมื่อวันที่ 18 กุมภาพันธ์ 2564 ได้จดทะเบียนจัดตั้งบริษัทดังกล่าวแล้วเสร็จ